《即席》
宋代·黄庭坚

落叶不胜扫，月明树阴疏。
亲邻二三子，樽酒相与俱。
霜栗剥寒橐，晚菘煮青蔬。
解官方就门，敦薄无简书。
纯益气萧萧，未羁天马驹。
元礼喜作诗，豪气小未除。
大薛知力学，日来反三隅。
小薛受善言，如以柳贯鱼。
天民尝逸驾，近稍就橛株。
知命虽畸人，清谈颇有余。
阿卢快犊子，规矩尚小殊。
不材於用少，我则涧底樗。
会合只偶然，等闲异秦吴。
人生一世间，何异乐出虚。
过耳莫省领，披怀使恢疏。
买网尚可鱠，倒壶更遣沽。
不当爱一醉，倒倩路人扶。

作者简介：黄庭坚（1045.8.9-1105.5.24），字鲁直，号山谷道人，晚号涪翁，洪州分宁（今江西省九江市修水县）人，北宋著名文学家、书法家，为盛极一时的江西诗派开山之祖，与杜甫、陈师道和陈与义素有“一祖三宗”（黄庭坚为其中一宗）之称。与张耒、晁补之、秦观都游学于苏轼门下，合称为“苏门四学士”。生前与苏轼齐名，世称“苏黄”。著有《山谷词》，且黄庭坚书法亦能独树一格，为“宋四家”之一。